

REPUBLIKA HRVATSKA

**ŠIBENSKO-KNINSKA ŽUPANIJA**



**G R A D**  **Š I B E N I K**

Klasa: 602-02/22-01/01

Urbroj: 2182-1-05/1-22-29

Šibenik, 13. srpnja 2022.g.

Predmet: **Objava natječaja za slobodna radna mjesta pomoćnika u nastavi na web stranici Grada Šibenika**

Na temelju članka 107. Zakona o odgoju i obrazovanju u osnovnoj i srednjoj školi (87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20) i sukladno uvjetima projektnog prijedloga“ Pomoćnici u nastavi 4“ u okviru Poziva za dodjelu bespovratnih sredstava UP.03.2.1.07 “Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza V” koji se sufinancira sredstvima Europskog socijalnog fonda u okviru Operativnog programa “Učinkoviti ljudski potencijali 2014-2020”, te Pravilnika o pomoćnicima u nastavi i stručnim komunikacijskim posrednicima (NN, 102/18, 59/19 i 22/20), Grad Šibenik objavljuje

NATJEČAJ  
 ZA OBAVLJANJE POSLOVA POMOĆNIKA U NASTAVI ZA DJECU S TEŠKOĆAMA U RAZVOJU U OSNOVNIM ŠKOLAMA (PARTNERIMA NA PROJEKTU) KOJIMA JE OSNIVAČ GRAD ŠIBENIK – 46 izvršitelj-a/ica.

1. Grad Šibenik je prijavitelj projektnog prijedloga pod nazivom "Pomoćnici u nastavi 4" prijavljenog na Javni poziv UP.03.2.1.07 „Osiguravanje pomoćnika u nastavi i stručnih komunikacijskih posrednika za učenike s teškoćama u osnovnoškolskim i srednjoškolskim odgojno-obrazovnim ustanovama, faza V“ – Europskog socijalnog fonda u okviru Operativnog programa Učinkoviti ljudski potencijali 2014-2020. koji se sufinancira sredstvima Europske unije iz Europskog socijalnog fonda. Partneri na projektu su: OŠ Meterize, OŠ Tina Ujevića, OŠ Jurja Šižgorića, OŠ Fausta Vrančića, OŠ Petra Krešimira IV, OŠ Vidici, OŠ Brodarica, OŠ Jurja Dalmatinca i OŠ Vrpolje.
2. Za odabir pomoćnika u nastavi zadužen je Odbor za selekciju kandidata, kojeg Odlukom imenuje Gradonačelnik Grada Šibenika.
3. Potrebni uvjeti za kandidate koji se natječu za radno mjesto pomoćnika u nastavi su:

* završeno najmanje četverogodišnje srednjoškolsko obrazovanje,
* nepostojanje zapreka za zasnivanje radnog odnosa u školskoj ustanovi iz članka 106. Zakona o odgoju i obrazovanju u osnovnoj i srednjoj školi,
* da protiv kandidata nije pokrenut kazneni postupak.

Prednost imaju kandidati koji su završili studije na edukacijsko-rehabilitacijskim fakultetima, odnosno studije koji im omogućuju rad u osnovnim školama, posebice oni kandidati koji imaju iskustva u radu s djecom (ciljnom skupinom Poziva - učenici s teškoćama u razvoju) te kandidati koje su uspješno završili obrazovne programe za pomoćnika u nastavi.

1. Natjecati se mogu kandidati oba spola, sukladno članku 13. Zakona o ravnopravnosti spolova.  
   Prije angažmana u školama odabrani kandidati koji nisu završili osposobljavanje za pomoćnika u nastavi dužni su isto obaviti do početka nastave u šk. god. 2022/2023. Svi pomoćnici u nastavi koji će pružati podršku učenicima s teškoćama u razvoju trebaju steći djelomičnu kvalifikaciju (sa zadanim minimalnim elementima programa navedenim u Pravilniku o pomoćnicima u nastavi i stručnim komunikacijskim posrednicima) kad se za to steknu uvjeti od strane Ministarstva znanosti i obrazovanja.
2. Uz vlastoručno potpisanu prijavu kandidati su obvezni priložiti:
3. životopis,
4. potvrdu da protiv kandidata nije pokrenut kazneni postupak (ne stariju od dana objave natječaja),
5. dokaz o stručnoj spremi (preslika diplome odnosno svjedodžbe),
6. presliku osobne iskaznice,
7. vlastoručno potpisanu izjavu da za prijam u radni odnos ne postoje zapreke iz članka 106. Zakona o odgoju i obrazovanju u osnovnoj i srednjoj školi,
8. dokaz (uvjerenje/potvrdu) o završenom osposobljavanju za pomoćnika u nastavi (ukoliko kandidat u prijavi navede da je završio relevantni obrazovni program),
9. dokaz o evidentiranom radnom stažu (elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje) i
10. vlastoručno potpisanu prijavu.
11. Opis poslova

*Pomoćnik u nastavi je osoba koja pruža neposrednu potporu učeniku tijekom odgojno-obrazovnog procesa u zadacima koji zahtijevaju komunikacijsku, senzornu i motoričku aktivnost učenika, u kretanju, pri uzimanju hrane i pića, u obavljanju higijenskih potreba, u svakodnevnim nastavnim, izvannastavnim i izvanučioničkim aktivnostima, a sve prema izrađenome programu rada prema utvrđenim funkcionalnim sposobnostima i potrebama učitelja/nastavnika, stručnih suradnika škole, odnosno stručnog tima. Pomoćnik u nastavi može pružati potporu jednom ili dvoje učenika u istome razrednom odjelu ili različitim razrednim odjelima ili kao pomoćnik u nastavi skupini učenika istoga razrednog odjela/odgojno obrazovne skupine uzimajući u obzir individualne potrebe svakog učenika i ostali poslovi navedeni u Pravilniku* *o pomoćnicima u nastavi i stručnim komunikacijskim posrednicima (NN, 102/18, 59/19 i 22/20).*

Ako kandidat ne pristupi intervjuu, smatra se da je povukao prijavu.

Vrijeme i mjesto održavanja intervjua, odnosno testiranja kandidata objavit će se na web stranici Grada <http://www.sibenik.hr> najkasnije tri dana prije održavanja istog.

S odabranim kandidatima škola će sklopiti ugovor o radu na određeno vrijeme u kojemu će biti utvrđeni poslovi, trajanje radnog odnosa, te međusobna prava, obveze i odgovornosti ugovornih strana.

Prijave se dostavljaju od 13. srpnja 2022. godine. do 21. srpnja 2022. godine na adresu: Grad Šibenik, Upravni odjel za društvene djelatnosti, Trg palih branitelja Domovinskog rata 1, 22 000 Šibenik, s naznakom ''Za pomoćnika u nastavi''.

Nepravovremene i nepotpune prijave neće se razmatrati.

Javni poziv će biti objavljen na web stranici Hrvatskog zavoda za zapošljavanje i na web stranici Grada Šibenika.

Grad Šibenik zadržava pravo poništenja ovog Natječaj zbog opravdanih razloga (npr. projektni prijedlog nije prihvatljiv za financiranje), izmjene broja izvršitelja obzirom na broj prethodnih suglasnosti koje donosi Ministarstvo znanosti i obrazovanja ili zbog drugih sličnih okolnosti na koje Grad Šibenik ne može utjecati.

GRADONAČELNIK

Željko Burić, dr. med